
Szerződés száma: 
Analitikus kód: 

BÉRLETI SZERZŐDÉS

mely létrejött egyrészről:
Név: Nyugat-dunántúli Vízügyi Igazgatóság 
Székhely: 9700 Szombathely, Vörösmarty u. 2. 
Adószám: 15308421-2-18 
KSH azonosító: 15308421 8413 31218
képviseli: Gaál Róbert igazgató 
mint Bérbeadó, (továbbiakban: Bérbeadó) 

másrészről:
Név: Zalakaros Város Önkormányzata 
Székhely: 8749 Zalakaros, Gyógyfürdő tér 1.
Adószám: 15734336-2-20
Képviseli: Novák Ferenc polgármester 
mint Bérlő, (továbbiakban: Bérlő) 

között (együttesen úgy is, mint: Szerződő Felek)  alulírott helyen és napon a következő feltételek mellett:

I. A bérleti szerződés tárgya 

1. Szerződő Felek megállapodnak, hogy Bérbeadó bérbe adja, Bérlő bérbe veszi a Magyar Állam kizárólagos tulajdonában lévő, és a Bérbeadó vagyonkezelésébe tartozó, a közhiteles ingatlan-nyilvántartásban Zalakaros 021 és 022 hrsz. alatt felvett, művelésből kivett telephely illetve Orosztonyi-patak megnevezésű ingatlanok kerékpárúttal terhelt részeit. A bérelt terület mindösszesen 82 m2 (Zalakaros 021 hrsz.-ból érintett 45 m2 út; Zalakaros 022 hrsz.-ból érintett 35 m2 út) (a továbbiakban: Bérlemény). 

2. Szerződő Felek kijelentik, hogy jelen szerződés megkötésére az állami vagyonról szóló 2007. évi CVI. törvény 24. §-ának (2) bek. c) pontja és (5) bekezdése, valamint Bérbeadó és a Kincstári Vagyoni Igazgatóság között létrejött 290535/1998/0100. számú vagyonkezelési szerződés alapján kerül sor.

II. A bérlet időtartama

3. A bérleti jogviszony határozott ideig 2020. április 1. napjától 2025. december 31. napjáig tart. Bérlő tudomásul veszi, hogy a szerződés időtartamának lejártát, vagy bármely okból kifolyó megszűnését követően a jelen szerződés tárgyát képező ingatlanrészeket nem használhatja.

4. Szerződő Felek rögzítik, hogy a bérleti jogviszonyt közös megegyezéssel, írásbeli nyilatkozattal meghosszabbíthatják. 

III. A Felek jogai és kötelezettségei

5. Bérlő jelen szerződés megkötésével kötelezettséget vállal arra, hogy a bérbe vett ingatlanrészeket folyamatosan karbantartja, rendeltetésszerűen használja, a keletkező szemetet, hulladékot folyamatosan eltávolítja, azon engedély vagy hozzájárulás nélkül nem végez egyébként engedélyhez vagy hozzájáruláshoz kötött munkálatokat. Bérlő köteles továbbá betartani a természetvédelmi, környezetvédelmi, talajvédelmi előírásokat, tudomásul veszi, hogy amennyiben e pontban meghatározott kötelezettségeinek maradéktalanul nem tesz eleget, úgy ez okot ad Bérbeadó részéről a szerződés egyoldalú, kártalanítással nem járó felbontására.  Bérlőnek a rendeltetésellenes használatból adódó, vagy szándékos károkozás esetén az okozott kárt meg kell térítenie. 

6. Bérlő köteles az ingatlanrészek állagát megóvni a bérlet időtartama alatt. Bérlő a Bérleményt albérletbe vagy egyébként más módon másnak használatába, üzemeltetésébe nem adhatja. Bérlő a bérleti jogot harmadik személynek sem ingyenesen, sem ellenérték fejében nem engedheti át. Bérlő tudomásul veszi, hogy a bérelt területen építményt, létesítményt, művet nem létesíthet, illetve átalakítást nem végezhet.

7. Felek kijelentik, hogy jelen használati jogviszonyt alapító szerződés megkötésére a nemzeti vagyonról szóló 2011. évi CXCVI. törvény (továbbiakban: Nvtv.), az állami vagyonról szóló 2007. évi CVI. törvény (továbbiakban: Vtv.), és az állami vagyonnal való gazdálkodásról szóló 254/2007. (X. 4.) Korm. rendelet (továbbiakban: Vhr.) előírásainak megfelelően kerül sor. 

8. Jelen szerződés aláírásával Bérlő nyilatkozik arról, hogy az Nvtv. 3. § (1) bekezdésének 1. pontja szerinti átlátható szervezet és nem áll fenn vele szemben Vtv. 25. § (1) bekezdése szerinti kizáró ok. Amennyiben a szerződés megkötését követően az előzőekben megfogalmazottakhoz képest változás történik, akkor Bérbeadó jogosult jelen szerződést azonnali hatállyal felmondani. E pontban foglaltak megsértése szerződésszegésnek minősül.

Felek rögzítik, hogy az Nvtv. 11. (11) bekezdésben foglaltakat jelen jogügyletre irányadónak tekintek, amely értelmében:
„11. § (11) Nemzeti vagyon hasznosítására vonatkozó szerződés kizárólag olyan természetes személlyel vagy átlátható szervezettel köthető, amely az átengedett nemzeti vagyon hasznosítására vonatkozó szerződésben vállalja, hogy
a hasznosításra vonatkozó szerződésben előírt beszámolási, nyilvántartási, adatszolgáltatási kötelezettségeket teljesíti,
az átengedett nemzeti vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja,
a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.”

Bérlő:
· Vállalja, hogy az Nvtv. 11. § (11) bekezdésében és a Vhr-ben foglalt beszámolási, nyilvántartási, adatszolgáltatási kötelezettségének, legkésőbb az MNV Zrt. általi felszólítást követő 10 munkanapon belül eleget tesz. 
· Vállalja, hogy az átengedett nemzeti vagyont a jelen megállapodásban foglalt előírásoknak és a hozzá kapcsolódó tulajdonosi hozzájárulás rendelkezéseinek, valamint a megállapodásban rögzített hasznosítási célnak megfelelően használja. 
· Kijelenti, hogy az Nvtv. 3.§ (1) 1. pontja szerinti átlátható szervezet, illetve a hasznosításban – Bérlővel közvetlen vagy közvetett jogviszonyban álló harmadik félként – kizárólag természetes személyek, vagy Nvtv. 3. § (1) 1. pontja szerinti átlátható szervezetek vesznek részt.

Jelen pontban foglalt rendelkezések nem teljesítése/teljesülése esetén Bérbeadó a jelen megállapodást kártalanítás nélkül és azonnali hatállyal felmondhatja.

Bérlő az Nvtv. 11. § (12) bekezdésében foglaltakkal összhangban tudomásul veszi továbbá, hogy a jelen megállapodást Bérbeadó kártalanítás nélkül és azonnali hatállyal felmondhatja akkor is, ha a nemzeti vagyon hasznosításában részt vevő bármely – Bérlővel közvetlen vagy közvetett módon jogviszonyban álló harmadik fél – szervezet a jelen megállapodás megkötését követően beállott körülmény folytán már nem minősül átlátható szervezetnek. Az Nvtv. 3. § (1) bekezdés 1. pontja szerint átlátható szervezet tulajdonosi szerkezetében a 3. § (1) bekezdés 1. pontjától eltérő változást Bérlő és harmadik személy közötti szerződésben Bérlőt megillető rendkívüli felmondási okként rögzíteni kell. A Magyar Nemzeti Vagyonkezelő Zrt. a soron következő vagyon-felülvizsgálat során a megállapodás módosítását kezdeményezheti.

9. Bérlő tudomásul veszi, hogy Bérbeadó a rendeltetésszerű használatot jelen bérleti szerződés tartama alatt ellenőrizni jogosult.

IV. Bérleti díj

10. Szerződő Felek a bérleti díj körében  megállapodnak, hogy Bérlő köteles bérleti díj jogcímén évente 24.600,- Ft, azaz huszonnégyezer-hatszáz forint  ÁFA mentes összeget megfizetni banki utalással, minden év március 31. napjáig, Bérbeadó Magyar Államkincstárnál vezetett  10047004-01712034-00000000 számlaszámára Bérbeadó által kiállított számla alapján. Késedelmes fizetés esetén Bérbeadó a Ptk. 6:155§ szerinti késedelmi kamat felszámítására jogosult. A bérleti díj alapja 300,-Ft/m2. Szerződő Felek rögzítik, hogy a 2020. évre Bérlő 18450,-Ft  díjat köteles megfizetni. 

V. A bérleti szerződés megszűnése

11. Felek rögzítik, hogy a bérleti szerződés megszűnik a határozott idő lejártával. Felek egyebekben rögzítik, hogy bármelyik fél rendes felmondással felmondhatja a szerződést a törvényes felmondási idő betartásával idő előtt gyakorolható felmondási jog esetén a hónap végére, legkésőbb a hónap tizenötödik napjáig.  

VI. Vegyes rendelkezések

12. Szerződő Felek megállapodnak abban, hogy a használattal és jelen jogviszonnyal, kapcsolatos mindennemű költség, ráfordítás Bérlőt terheli.

13. Jelen szerződés módosítása csak írásban lehetséges. Jelen szerződéstől eltérő szóbeli megállapodás hatálytalan. 

14. Jelen szerződéssel és annak teljesítésével kapcsolatos minden vitás kérdést a Szerződő Felek tárgyalás útján kívánnak rendezni. Felek megállapodnak, hogy a bírói utat kizárólag akkor veszik igénybe, amennyiben nem sikerül egyezségre jutniuk. Amennyiben a jelen szerződéssel kapcsolatos költségek és károk viselése tárgyában a szerződő felek nem tudnak peren kívül megállapodni, úgy ezen esetre – hatáskörtől függően – a Szombathelyi Járásbíróság, illetve a Szombathelyi Törvényszék illetékességét kötik ki.

15. Jelen szerződés érvényességének feltétele Bérbeadó gazdasági igazgató-helyettesének ellenjegyzése.

16. Felek kötelezettséget vállalnak arra, hogy a jelen szerződéses jogviszonyt érintő adataik megváltozása esetén arról 30 napon belül értesítik egymást.

17. Szerződő Feleknek tudomása van arról, hogy a hatályos jogszabályok alapján az Állami Számvevőszék és a Kormányzati Ellenőrzési Hivatal jogosult vizsgálni az államháztartás alrendszereinek vagyonát érintő jelen szerződést.

18. Felek jelen szerződésben szereplő címeikre történő ajánlott, tértivevényes küldemények megküldését legkésőbb a postára adás napjától számított ötödik munkanapon szabályszerűen kézbesítettnek tekintik.

19. Felek közötti kapcsolattartók és elérhetőségeik: 

Bérbeadó kapcsolattartója és teljesítési igazolás kiadására jogosultja:
Név:
Cím:
Telefon/fax:
E-mail:

Bérlő kapcsolattartója:  
Név: 	Tóthné Őri Ibolya városfejlesztési osztályvezető
Cím:	8749 Zalakaros, Gyógyfürdő tér 1.
Telefon/fax:	+36 30 5468670
E-mail:	beruhazas@zalakaros.hu

1. Bérbeadó (a továbbiakban: Adatkezelő) tájékoztatja Bérlőt, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja Bérlőt, hogy jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja Bérlőt, hogy a kapcsolattartásra szolgáló adataival kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. Bérlőnek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhat személyes adatainak kezelése ellen. Bérlő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

20. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) vonatkozó rendelkezései az irányadóak.

Jelen szerződés – amely 4 számozott oldalból áll – 5 egymással megegyező, eredeti példányban készült, melyből 2 példány Bérlőt, 3 példány pedig Bérbeadót illeti.

Szerződő Felek jelen szerződést átolvasás és közös értelmezés után, mint akaratukkal mindenben egyezőt, jóváhagyólag írják alá.  	

Szombathely, 2020. március …				Zalakaros, 2020. március …

        

     …………………………					 …………………………	       
           Gaál Róbert 						            Novák Ferenc
	 igazgató							polgármester
             Bérbeadó                                                                                             Bérlő

Pénzügyi ellenjegyzés:					           Pénzügyi ellenjegyzés:

……………………………..					……………………………..
      dr. Csejtei István					              Horváthné Juhász Barbara
gazdasági igazgató-helyettes

                   				Jogi ellenjegyzés:
[bookmark: _GoBack]
……………………………..
							                  Szabóné dr. Csányi Marianna, jegyző

               ……………………………………..                               ……………………………………………
                                    Gaál Róbert                                                                    Novák Ferenc
